Oiso san 1325 de Mexica noch Culhuacan gaunga und hom eanan Heascha um an festn Plotz zan Sidln bitt. Des woa da Acamapichtli da Ödare, dea 1324 de Heaschoft vo sein vaschtuamna Votta Coxcoxtli in Culhuacan iwanumma hod. Und dea hod eana de Insl zuagwisn, de spada Tenochtitlan hoassn wiad. Dea Akt woa via de Mexica wichti, den damid san praktisch wida ois Schtaum in den Reign da Vöka am sidlign Texcocosee afgnumma gwest.